Document ID: 32004R0581

Ir-Regolament tal-Kummissjoni(KE) Nru 581/2004
tas-26 ta’ Marzu 2004
li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna ċerti tipi ta’ butir
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1255/1999 tas-17 ta’ Mejju1999 dwar l-organizzazzjoni komuni tas-suq fil-ħalib u fil-prodotti tal-ħalib [1], u partikolarment l-Artikolu 31(3)(b) u (14) tieghu,
Billi:
(1) B’konformità ma l-Artikolu 2(1) tar-Regolament tal-Kummissjoni (KE) Nru 580/2004 tas-26 ta’ Marzu 2004 li jistabbilixxi proċedura għall-offerti li tikkonċerna r-rifużjoni fuq l-esportazzjoni ta’ ċerti prodotti tal-ħalib [2], il-Kummissjoni iddeċiedet dwar stedina permanenti għall-offerti fi ħdan il-qafas ta’ dak ir-Regolament.
(2) Għal raġunijiet prattiċi huwa xieraq li jkun hemm provvediment għal stediniet separati għall-offerti għall-prodotti referuti fl-Artikolu 1 tar-Regolament (KE) Nru 580/2004. Dan ir-Regolament għandu għalhekk jiftaħ stedina permanenti għall-offerti dwar ċerti tipi ta’ butir.
(3) Il-Kumitat ta’ Ġestjoni għall-Ħalib u l-Prodotti tal-Ħalib ma tax opinjoni fil-limitu taż-żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
1. Offerta permanenti hija miftuħha sabiex tiddetermina r-rifużjoni fuq l-esportazzjoni ta’ dawn it-tipi ta’ butir li ġejjin referuti fis-sezzjoni 9 ta’ l-Anness I tar-Regolament tal-Kummissjoni (KEE) Nru 3864/87 [3]:
(a) butir naturali fi blokki ta’ mill-anqas 20 kilogramma piż nett li jaqgħu taħt il-kodiċi tal-prodott ex 0405101995/00 u ex 0405101997/00;
(b) żejt tal-butir f’kontenituri ta’ mill-anqas 190 kilogramma piż nett li jaqgħu taħt il-kodiċi tal-prodott ex 0405901090/00.
intiżi għall-esportazzjoni lejn dawn id-destinazzjonijiet li ġejjin:
- ir-Rusja (kodiċi tad-destinazzjoni 075),
- id-destinazzjonijiet l-oħrajn apparti milli l-Andorra, Ċipru, l-Estonja, Ġibiltà, l-Ungerija, it-Latvja, il-Litwanja, Malta, il-Polonja, l-Islovakkja, l-Islovenja, ir-Repubblika Ċeka, l-Istati Uniti ta’ l-Amerika u l-Belt tal-Vatikan.
2. Il-proċedura ta’ l-offerti hija suġġetta għall-kondizzjonijiet stabbiliti fir-Regolament (KE) Nru 580/2004 u f’dan ir-Regolament.
Artikolu 2
1. L-offerti jistgħu ikunu ippreżentati biss matul il-perijodi ta’ l-offerti u għandhom ikunu validi għall-perijodu ta’ l-offerti li dwaru jkunu ippreżentati.
L-offerti għandhom ikunu ippreżentati separatament għal wieħed mill-prodotti u waħda mid-destinazzjonijiet referuti fl-Artikolu 1(1).
2. Kull perijod ta’ l-offerti għandu jibda fil-11:00 (ħin ta’ Brussel) fl-ewwel u t-tielet nhar ta’ Erbgħa tax-xahar apparti milli l-ewwel Erbgħa ta’ Awissu u t-tielet Erbgħa ta’ Diċembru. Jekk l-Erbgħa tkun festa pubblika, il-perijodu għandu jibda fil-11:00 (ħin ta’ Brussel) tal-jum utili li jkun imiss.
Kull perijod ta’ l-offerti għandu jibda fil-11:00 (ħin ta’ Brussel) ta’ l-Erbgħa li jiġi wara it-tieni u r-raba’ bhar ta’ Tlieta tax-xahar, apparti mit-tieni Erbgħa ta’ Awissu u r-raba’ Erbgħa ta’ Diċembru. Jekk l-Erbgħa tkun festa pubblika, il-perijodu għandu jibda fil-11:00 (ħin ta’ Brussel) tal-jum utili preċedenti.
3. Kull perijodu ta’ l-offerti għandu jkun innumerat f’serje li tibda bl-ewwel perijodu li hemm provvediment dwaru,
Artikolu 3
1. Kull offerta għandha tkun tikkonċerna kwantità minima ta’ mill-anqas 10 tunnellati butir jew 18 il-tunnellata żejt tal-butir.
2. Il-garanzija ta’ l-offerta għandha tkun EUR 20 kull 100 kilogramma ta’ butir u EUR 25 kull 100 kilogramma ta’ żejt tal-butir.
Il-garanzija ta’ l-offerti għandha ssir il-garanzija tal-liċenza ta’ l-esportazzjoni meta l-offerta tkun aċċettata.
3. L-offerti għandhom ikunu ippreżentati lill-awtorità kompetenti tal-Istati Membri elenkati fl-Anness.
Artikolu 4
Għall-iskop ta’ l-Artikolu 4(2) tar-Regolament (KE) Nru 580/2004, l-Istati Membri għandhom jikkomunikaw separatament l-offerti fir-rigward tad-destinazzjonijiet indikati taħt l-ewwel u t-tieni inċiż ta’ l-Artikolu 1 ta’ dan ir-Regolament.
Artikolu 5
Dan ir-Regolament għandu jidħol fis-seħħ fl-ewwel jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Marzu 2004.

Labels: 3
17